Х1оккхузахь жимма достуш дуьйцур вай. Бусулба динах, цунна зеделлачух 1едало даиман а пайда оьцу. Далор вай иштта бакъдерг. Имаматехь массо боьрша стаг т1еман декхар т1ехь долуш вара. Шайга Шемала, я цуьнан наиба ма кхайккхинехь, кхийча хила безаш бара 15-50 шо долу къонахий. Герз а, дин а церан шайн долахь хила дезаш дара, оьшшучу хенахь схьабахкар а т1ехь дара царна. Эскарехь денна г1уллакх дечу муридех-муртазекъаш олура, уьш боцург-ханна вовшахтухуш эскар а дара, кху заманахь шех-ополчени олуш долу. Муртазекъаш- имаман ша тапа гварди яра. Царах х1ора а дуй биъна, г1азот дихкина араваьлла вара. Эзар стаг вара гварди юкъавог1уш.